Svetozar Gligorić

Svetozar Gligorić, srb.: Светозар Глигорић (* 2. február 1923 Belehrad, Srbsko - † 14. august 2012, Belehrad) bol juhoslovanský šachista, medzinárodný veľmajster od roku 1951.
Kariéra.
Prvé šachové úspechy dosiahol Gligorić ešte pred druhou svetovou vojnou. V roku 1938 vyhral majstrovstvá Belehradu a v roku 1939 majstrovstvá Juhoslávie. Počas vojny bol členom partizánskej skupiny. Po vojne patril medzi popredných organizátorov šachu v Juhoslávii. Stal sa šachovým novinárom a šachovým profesionálom. V 50. a 60. rokoch 20. storočia patril medzi najlepších šachistov sveta. Doma bol veľmi populárny, v roku 1958 vyhral anketu o najlepšieho športovca Juhoslávie. Aktívne hrával do vysokého veku.
Turnajové výsledky.
Ľubľana 1945/46 1., Treybalov memoriál Praha 1946 4.-5., Varšava 1947 1., Budapešť 1948 2., Benátky 1949 4.-7., Amsterdam 1950 4.-5., Mar del Plata 1950 1., 1953 1., 1955 3., Stauntonov memoriál Birmingham 1950 1.-4., Havana 1952 3., Hollywood 1952 1., Montevideo 1953 1., Buenos Aires 1955 2., Záhreb 1955 4.-5., Alechinov memoriál Moskva 1956 4., Dallas 1957 1.-2., Zurich 1959 2., 1961 3., Asunción 1960 1.-2., Santa Fe 1960 1., Belehrad 1961 2., 1962 1., 1964 4., 1969 1.-4., Torremolinos 1961 1.-2., Sarajevo 1961 1.-2., 1962 1.-2., 1963 2.-5., 1969 3.-4., Bled 1961 3.-5., Capablancov memoriál Havana 1962 4.-5., 1967 5.-6., 1969 3., Moskva 1963 3., Reykjavik 1964 2., Kodaň 1965 1.-3., Novi Sad 1965 1.-3., Tel Aviv 1966 1., Titovo Užice 1966 3.-4. Dundee 1967 1., Palma de Mallorca 1967 5., 1968 5., Manila 1968 2.-3., 1973 4., 1974 4.-5., Vidmarov memoriál Ľubľana 1969 2., 1973 2.-4., 1975 2., Buesum 1969 4., Lugano 1970 3.-4., Rovinj/Záhreb 1970 2.-5., Amsterdam 1970 5.-6., 1971 5.-7., Vinkovci 1970 2.-4., Wijk aan Zee 1971 2.-5., 1975 5.-7., Západný Berlín 1971 1., San Antonio 1972 4., Teeside 1972 4.-5., Lone Pine (open) 1972 1.(35 hráčov), 1975 8.(44), 1979 4.(53), 1980 12.(43), 1981 4.(61), Los Angeles 1974 1., Vrbas 1977 2.-4., Montilla 1977 1., 1978 2.-5., Osijek 1978 1.-2., Novi Sad 1979 4., Bugojno 1984 5.-9., Soči 1986 1.-3., Belehrad 1988 (open) 67.(258), Donnerov memoriál Amsterdam 1994 (veteráni) 1.-3., Požarevac 1995 3., Montreal 1998 (open) 7.(65), Vancouver 2000 (open) 2.(41), Elista 2002 (veteráni) 1.-2., Štokholm 2003 (open) 16.(139)
Častým hosťom bol na vianočnom turnaji v Hastingse, hral tu 15-krát a obvykle úspešne:
1951/52 skončil 1., 1956/57 1.-2., 1957/58 2., 1959/60 2., 1960/1961 1., 1961/62 2., 1962/63 1.-2., 1963/64 2., 1964/65 2.-3., 1965/66 4.-5., 1968/69 2., 1969/70 3., 1970/71 2.-6., 1971/72 5.-6., 1973/74 5.
Majstrovstvá Juhoslávie.
Majstrovstvá Juhoslávie družstiev hral v rokoch 1988 - 2002.
Reprezentácia Juhoslávie.
Výsledky Gligorića na ŠO:
Výsledky Gligorića na ME družstiev:
Okrem toho reprezentoval Juhosláviu v mnohých medzištátnych zápasoch a za výber sveta hral v Zápase storočia v roku 1970.
Tvorba.
Na začiatku svojej kariéry hral Gligorić ostrý, útočný šach, neskôr sa preorientoval na pozičnú hru, s dôrazom na bezpečnosť. Obohatil teóriu otvorení, hlavne v "Kráľovskej indickej obrane", "Nimcovičovej indickej obrane" a Španielskej hre. Medzi špičkovými veľmajstrami patril k hráčom s najužším repertoárom otvorení. V roku 1984 bol hlavným rozhodcom nedokončeného zápasu o titul majstra sveta Anatolij Karpov - Garri Kasparov.